A BIZOTTSÁG KÖZLEMÉNYE A TANÁCSNAK Az Európai Fejlesztési Alap (EFA): a kötelezettségvállalásokra, a kifizetésekre és a tagállami hozzájárulásokra vonatkozó előrejelzések a 2014., a 2015., a 2016., a 2017. és a 2018. évre /* COM/2014/0644 final */





1. Előszó A 10. EFA-ról szóló belső megállapodás[1] 7. cikke (3) bekezdésének, és a 10. Európai Fejlesztési Alapra alkalmazandó pénzügyi szabályzatról szóló 215/2008/EK tanácsi rendelet[2] (a továbbiakban: a 10. EFA-ra alkalmazandó pénzügyi szabályzat) 57. cikke (2) bekezdésének megfelelően a Bizottság ebben a dokumentumban ismerteti a kötelezettségvállalások, a kifizetések és a hozzájárulások 2014–2016 közötti időszakra vonatkozó becsléseit, figyelembe véve az Európai Beruházási Bank (a továbbiakban: az EBB) előrejelzéseit. Ez a dokumentum a 8–10. EFA 2013. évi pénzügyi végrehajtását és a 2014–2016 közötti időszakban történő végrehajtás előrejelzéseit ismerteti. Továbbá, ez a dokumentum nem kötelező becslést tartalmaz a 2017. és a 2018. évre szóló tagállami EFA-hozzájárulásokra vonatkozóan. A tagállamok közvetlenül folyósítják hozzájárulásukat az Európai Beruházási Banknak a 9. és a 10. EFA azon eszközei számára, amelyeket az EBB kezel (beruházási keret és kamattámogatások). 2. Bevezetés A Bizottság és az EBB minden egyes AKCS-országra[3] és TOT-ra[4] nézve aktualizálta a 2014., 2015. és a 2016. év tekintetében a kötelezettségvállalásokra és a kifizetésekre vonatkozó előrejelzéseit. A kifizetésekre vonatkozó előrejelzéseket különösen abból a célból állították össze, hogy így a tagállamok is a lehető legpontosabban becsülhessék meg a nemzeti költségvetésükből elkülönítendő összegek nagyságát; másfelől azért, hogy biztosítsák, hogy az EFA elegendő pénzügyi forrással rendelkezzen, és így elkerülhetők legyenek a likviditási problémák. A 10. EFA-ról szóló belső megállapodás[5] 7. cikkének és a 10. EFA-ra alkalmazandó pénzügyi szabályzat[6] 57. cikkének (5) bekezdése szerint aktualizálták az ebben a dokumentumban szereplő becsléseket. Az alábbi grafikon a bruttó kötelezettségvállalások és kifizetések alakulását ismerteti 1990 óta, illetve a 2014., 2015. és a 2016. évre vonatkozó előrejelzéseket mutatja be (a Bizottság és az EBB kumulált összegei). Bruttó kötelezettségvállalások és kifizetések: a 1999–2016 közötti trend (millió EUR)[7] Megjegyzés: az adatok az Európai Fejlesztési Alap végrehajtásának 2013. december 31-i állapotára vonatkoznak (kötelezettségvállalások, kifizetések és pénzügyi helyzet), valamint a 2014., a 2015. és a 2016. évre vonatkozó előrejelzések. Az 1., a 2. és a 3. függelék bemutatja, hogy a korábbi előrejelzésekhez képest ténylegesen hogyan alakultak a 2014. évi kötelezettségvállalások, kifizetések és a pénzügyi helyzet. 3. A 2014–2016 közötti időszakra vonatkozó pénzügyi előrejelzések A következő táblázat a kötelezettségvállalások, a kifizetések és a hozzájárulások aktualizálását ismerteti a legutóbbi előrejelzéseink alapján. 4. A 2017–2018 közötti időszakra szóló hozzájárulások nem kötelező erejű becslése 5. A pénzügyi végrehajtásra vonatkozó előrejelzések a 2014., a 2015. és a 2016. évre Az aktualizált előrejelzéseket az 1–3. függelék mutatja be. A 2014-re vonatkozó aktualizált előrejelzések a Tanács 2013. októberi határozata értelmében a tagállamok 2014. évre szóló hozzájárulását az EFA-hoz 3 250 millió EUR-ban állapítják meg[8]. Meg kell jegyezni, hogy az EBB 2014. évi harmadik részlet törlésére vonatkozó kérelme miatt és a 2013 folyamán a Bizottság általi kifizetések emelése, valamint a 2014-re tervezett kifizetések következményeként, a kincstári szükségletek növekedését indokolva az EBB által törölt összeget átutalták a Bizottságnak. Ennek értelmében az utolsó kérelem a tagállamok felé a Bizottság vonatkozásában 3 144 millió EUR, az EBB vonatkozásában pedig 106 millió EUR (a 2014. évi hozzájárulási kérelem felosztásának részleteit lásd a 4. függelékben). Hangsúlyozni kell, hogy ezek az adatok megerősítik a Bizottság 2014. júniusi közleményét a folyó év felhasználása tekintetében. Megemlítendő továbbá a nyugat-afrikai országokat sújtó ebola-válság, melynek várhatóan jelentős pénzügyi hatása lesz az EFA viszonylag kicsi készpénzállományára. A 2015. évre szóló hozzájárulás éves összegét 3 600 millió EUR-ban határozták meg, ami összhangban van a Tanács által 2013 novemberében megszavazott felső határral[9]. Azonban az EBB része 200 millió EUR (ami a 2013. novemberi közleményben meghatározott felső határhoz képest 100 millió EUR-val kevesebb), míg a Bizottság része 3 400 millió EUR lesz (100 millió EUR-val több). Ezen átcsoportosítás megkönnyíti a 2015. évre szóló (éves összeg) és a 2016. évre szóló (felső határ) kötelező tagállami hozzájárulás összegének megállapítását, mely 3 600 millió EUR. 5.1. 1. függelék: A 2014., a 2015. és a 2016. évi kötelezettségvállalásokra[10] vonatkozó előrejelzések (millió EUR) 5.2. 2. függelék: A 2014. évi, a 2015. és a 2016. évi kifizetésekre[11] vonatkozó előrejelzések (millió EUR) 5.3. 3. függelék: A 2014. évi pénzügyi helyzet, a 2015. és a 2016. évre vonatkozó előrejelzések (millió EUR), valamint a 2017. és a 2018. évre vonatkozó, nem kötelező erejű becslések 5.4. 4. függelék: A tagállamok 2014. évre szóló hozzájárulásai (EUR) 5.5. 5. függelék: A tagállamok 2015. évre szóló hozzájárulásai (EUR) [1] Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról (HL L 247., 2006.9.9., 32. o.). [2] HL L 78., 2008.3.19., 1. o. [3] Az afrikai, karibi és csendes-óceáni államok. [4] Tengerentúli országok és területek. [5] HL L 247., 2006.9.9., 32. o. [6] A Tanács 2008. február 18-i 215/2008/EK rendelete a 10. Európai Fejlesztési Alapra alkalmazandó pénzügyi szabályzatról. [7] A 2014–2016 közötti időszak vonatkozásában előre jelzett összegek. [8] A Tanács 2013. november 7-i határozata – 15699/13. sz. tanácsi dokumentum. [9] A Tanács 2013. november 8-i határozata – 15454/13. sz. tanácsi dokumentum. [10] Bruttó kötelezettségvállalások, vagyis a visszavont kötelezettségvállalások levonása nélkül. [11] Bruttó kifizetések, vagyis a visszafizettetések levonása nélkül.